****

***C Sharp*** е [обектно ориентиран](http://bg.wikipedia.org/wiki/%D0%9E%D0%B1%D0%B5%D0%BA%D1%82%D0%BD%D0%BE-%D0%BE%D1%80%D0%B8%D0%B5%D0%BD%D1%82%D0%B8%D1%80%D0%B0%D0%BD%D0%BE_%D0%BF%D1%80%D0%BE%D0%B3%D1%80%D0%B0%D0%BC%D0%B8%D1%80%D0%B0%D0%BD%D0%B5) [език за програмиране](http://bg.wikipedia.org/wiki/%D0%95%D0%B7%D0%B8%D0%BA_%D0%B7%D0%B0_%D0%BF%D1%80%D0%BE%D0%B3%D1%80%D0%B0%D0%BC%D0%B8%D1%80%D0%B0%D0%BD%D0%B5), разработен от [Microsoft](http://bg.wikipedia.org/wiki/Microsoft) като част от софтуерната платформа[.NET](http://bg.wikipedia.org/wiki/.NET). Стремежът още при създаването на C# езика е бил да се създаде един прост, модерен, обектно ориентиран език с общо предназначение. Основа за C# са [C++](http://bg.wikipedia.org/wiki/C_Plus_Plus), [Java](http://bg.wikipedia.org/wiki/Java) и донякъде езици като [Delphi](http://bg.wikipedia.org/wiki/Delphi), [VB.NET](http://bg.wikipedia.org/w/index.php?title=VB.NET&action=edit&redlink=1) и [C](http://bg.wikipedia.org/wiki/C_(%D0%B5%D0%B7%D0%B8%D0%BA_%D0%B7%D0%B0_%D0%BF%D1%80%D0%BE%D0%B3%D1%80%D0%B0%D0%BC%D0%B8%D1%80%D0%B0%D0%BD%D0%B5)).Той е проектиран да балансира мощност ([C++](http://bg.wikipedia.org/wiki/C_Plus_Plus)) с възможност за бързо разработване ([Visual Basic](http://bg.wikipedia.org/wiki/Visual_Basic) и Java).Те представляват съвкупност от дефиниции на класове, които съдържат в себе си методи, а в методите е разположена програмната логика – инструкциите, които компютърът изпълнява.

Програмите на C# представляват един или няколко файла с разширение .cs., в които се съдържат дефиниции на класове и други типове. Тези файлове се компилират от компилатора на C# (csc) до изпълним код и в резултат се получават асемблита – файлове със същото име, но с раз-лично с разширение (.exe или .dll).

****

**Microsoft .NET Framework** е платформа, създадена от Microsoft, която предоставя програмен модел, библиотека от класове (FCL, *Framework Class Library*) и среда за изпълнение на написан специално за нея програмен код (CLR, *Common Language Runtime*). Тя е ключов елемент от стратегията за развитие на Microsoft, чиято цел е повечето нови приложения за Windows да бъдат базирани на .NET Framework.

.NET приложенията се пишат на езици от високо ниво (C#, VB.NET, C++/CLI и други) и се компилират до платформено-независим междинен език, наречен CIL (*Common Intermediate Language*). По време на изпълнение CIL кодът (т. нар. „управляван код“) бива автоматично компилиран от CLR за конкретната хардуерна платформа и операционна система, с която работи потребителят.